Patronul din Superligă regretă că nu l-a transferat pe Florinel Coman: "Nu prea juca, iar patronul era supărat pe el!"
Florinel Coman continuă să fie lăudat în urma prestațiilor sale foarte bune din acest sezon.
Până acum, extrema stângă a celor de la FCSB și-a trecut în cont 14 goluri și 9 pase decisive.
Recent, patronul lui Sepsi, Laszlo Dioszegi, a declarat că ar fi vrut să îl transfere pe Florinel Coman, în perioada când nu era în formă la FCSB.
"Acum vreo trei ani de zile, când Coman nu prea juca, iar patronul era supărat pe el și chiar declara că îl dă și cu 500.000 sau cam așa ceva, atunci trebuia noi să luăm legătură cu el.
N-a fost o discuție atunci cu cei de la FCSB, dar eu însumi îmi ziceam ce bine ar fi fost să-l aducem pe Coman acum 2-3 ani, când a fost accidentat.
După accidentare n-a jucat foarte bine 3-4 meciuri și erau probleme între el și domnul Becali. Atunci trebuia să batem noi palma și să-i spunem: 'Hai la noi, aici găsești un loc bun!'.", a declarat Laszlo Dioszegi, potrivit sport.ro.